CELEX: C2007/170/23
Language: lv
Date: 2007-07-21 00:00:00
Title: Lieta C-240/07: Lūgums sniegt prejudiciālu nolēmumu — izteikts ar Bundesgerichtshof (Vācija) 2007. gada 16. maija rīkojumu — Sony Music Entertainment (Germany) GmbH / Falcon Neue Medien Vertrieb GmbH

21.7.2007   
            
            
               LV
            
            
               Eiropas Savienības Oficiālais Vēstnesis
            
            
               C 170/13
            
         Lūgums sniegt prejudiciālu nolēmumu — izteikts ar Bundesgerichtshof (Vācija) 2007. gada 16. maija rīkojumu — Sony Music Entertainment (Germany) GmbH/Falcon Neue Medien Vertrieb GmbH
   
   (Lieta C-240/07)
   (2007/C 170/23)
   Tiesvedības valoda — vācu
   Iesniedzējtiesa
   Bundesgerichtshof
   Lietas dalībnieki pamata procesā
   
      Prasītājs: Sony Music Entertainment (Germany) GmbH
   
   
      Atbildētājs: Falcon Neue Medien Vertrieb GmbH
   
   Prejudiciālie jautājumi
   
               1)
            
            
               Vai Eiropas Parlamenta un Padomes 2006. gada 12. decembra Direktīvas 2006/116/EK (1) par autortiesību un dažu blakustiesību aizsardzības termiņiem (Aizsardzības termiņu direktīva) 10. panta 2. punktā minēto nosacījumu izpildes gadījumā Aizsardzības termiņu direktīvā paredzētais aizsardzības termiņš ir piemērojams arī tad, ja [attiecīgie] tiesību objekti dalībvalstī, kurā tiek prasīta aizsardzība, nekad nav bijuši aizsargāti?
            
         
               2)
            
            
               Ja atbilde uz pirmo jautājumu ir apstiprinoša:
               
                           a)
                        
                        
                           Vai valsts noteikumi Aizsardzības termiņu direktīvas 10. panta 2. punkta nozīmē ir arī dalībvalstu noteikumi par tādu autortiesību subjektu aizsardzību, kuri nav Kopienas dalībvalsts pilsoņi?
                        
                     
                           b)
                        
                        
                           Vai Aizsardzības termiņu direktīvā paredzētais aizsardzības termiņš saskaņā ar Direktīvas 10. panta 2. punktu ir piemērojams tiesību objektiem, kuri Direktīvas [10.] panta 1. punktā minētajā laikā gan ir atbilduši Padomes 1992. gada 19. novembra Direktīvas 92/100/EEK (2) par nomas tiesībām un patapinājuma tiesībām, un dažām blakustiesībām, kas attiecas uz autortiesībām intelektuālā īpašuma jomā, prasībām, bet to subjekts nav Kopienas dalībvalsts pilsonis?
                        
                     
         
      (1)  OV L 372, 12. lpp.
   
      (2)  OV L 346, 61. lpp.